На яго думку, цяперашняя беларуская конкурсная афіша сфарміравана з фільмаў рэжысёраў, якія адносяцца да так званага ціхага пакалення. "Магчыма, гэта яшчэ не тыя работы, якія будуць расхоплівацца кінафестывалямі або купляцца ў сусветныя кінапракаты. Але гэта карціны, якія маюць унікальныя інтанацыі. Яны ўжо сёння пачынаюць працаваць на пашырэнне межаў. Гэта ўсё, можа, недаўгавечна. Але задача фестывалю - прадоўжыць гэта, садзейнічаць таму, каб беларускі кінематограф атрымаў падтрымку", - лічыць эксперт.